phoneee/thai-legal-corpus huggingface dataset:
ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๔๗ (พ.ศ. ๒๕๓๒)เรื่องกำหนดเครื่องตัดวงจรไฟฟ้าเป็นสินค้าที่ควบคุมฉลาก(ฉบับที่ ๒) อาศัยอำนาจตามความในมาตรา๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการว่าด้วยฉลากออกประกาศไว้ ดังต่อไปนี้ข้อ๑ ให้เพิ่มความต่อไปนี้เป็น (๔ ทวิ)ของข้อ ๕ แห่งประกาศคณะกรรมการว่าด้วยฉลาก ฉบับที่ ๔๐ (พ.ศ. ๒๕๓๑) เรื่องกำหนดเครื่องตัดวงจรไฟฟ้าเป็นสินค้าที่ควบคุมฉลาก(๔ ทวิ) ประเภทของเครื่องตัดวงจรไฟฟ้า โดยให้ระบุดังนี้(ก)ในกรณีที่เครื่องตัดวงจรไฟฟ้าสามารถตัดวงจรไฟฟ้าเมื่อมีกระแสไฟฟ้ารั่วลงดินตั้งแต่๕ มิลลิแอมแปร์ ลงมา ให้ระบุเป็น ประเภทป้องกันบุคคล(ข)ในกรณีที่เครื่องตัดวงจรไฟฟ้าสามารถตัดวงจรไฟฟ้าเมื่อมีกระแสไฟฟ้ารั่วลงดินเกิน ๕มิลลิแอมแปร์ ให้ระบุเป็น ประเภทป้องกันอุปกรณ์(ค) ในกรณีที่เครื่องตัดวงจรไฟฟ้าสามารถตัดวงจรไฟฟ้าได้เมื่อมีกระแสไฟฟ้ารั่วลงดินตั้งแต่๕ มิลลิแอมแปร์ลงมาและเกิน ๕ มิลลิแอมแปร์ อยู่ในเครื่องเดียวกัน ให้ระบุเป็น ประเภทป้องกันบุคคลและอุปกรณ์ข้อ๒ ให้ยกเลิกความในข้อ ๖แห่งประกาศคณะกรรมการว่าด้วยฉลาก ฉบับที่ ๔๐ (พ.ศ. ๒๕๓๑) เรื่อง กำหนดเครื่องตัดวงจรไฟฟ้าเป็นสินค้าที่ควบคุมฉลากและให้ใช้ความต่อไปนี้แทนข้อ ๖ ฉลากตามข้อ ๕ (๔ ทวิ)(๕) (๖) (๗) (๘) (๑๐) (๑๑) และ (๑๔) ให้ปิดหรือติดไว้ที่เครื่องตัดวงจรไฟฟ้าส่วนฉลากตามข้อ ๕ (๑) (๒) (๓) (๔) (๙) (๑๒) และ (๑๓)จะปิดหรือติดไว้ที่ภาชนะบรรจุก็ได้ข้อ๓[๑] ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๓๐ตุลาคม ๒๕๓๒ประดิษฐ์ เชี่ยวสกุลประธานกรรมการว่าด้วยฉลากวรวิมล/ผู้จัดทำ๒๒ ธันวาคม ๒๕๕๓กวินทราดา/ผู้ตรวจ๒๑ มกราคม ๒๕๕๔[๑]ราชกิจจานุเบกษา เล่ม ๑๐๖/ตอนที่ ๒๐๐/หน้า ๘๗๒๒/๑๖ พฤศจิกายน๒๕๓๒
ประกาศกระทรวงการคลังประกาศกระทรวงการคลังเรื่องการยกเว้นอากรศุลกากรสำหรับสินค้าอัญมณีและเครื่องประดับที่นำเข้ามาแสดงและจำหน่ายในงานแสดงสินค้าอัญมณีและเครื่องประดับไทย[๑] โดยที่เป็นการสมควรยกเว้นอากรศุลกากรสำหรับสินค้าอัญมณีและเครื่องประดับที่นำเข้ามาแสดงและจำหน่ายในงานแสดงสินค้าอัญมณีและเครื่องประดับไทยเพื่อประโยชน์แก่การเศรษฐกิจของประเทศอาศัยอำนาจตามความในมาตรา ๑๒แห่งพระราชกำหนดพิกัดอัตราศุลกากร พ.ศ. ๒๕๓๐ รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้ดังต่อไปนี้ข้อ๑ ให้ยกเลิกประกาศกระทรวงการคลังเรื่องการยกเว้นอากรศุลกากรสำหรับสินค้าอัญมณีและเครื่องประดับที่นำเข้ามาแสดงและจำหน่ายในงานแสดงสินค้าอัญมณีและเครื่องประดับไทยลงวันที่ ๓๐ ธันวาคม พ.ศ. ๒๕๕๙ข้อ๒ ของตามประเภทย่อย ๗๐๑๘.๑๐.๑๐และประเภทย่อย ๗๐๑๘.๑๐.๙๐ และของในตอนที่ ๗๑ในภาค ๒ แห่งพิกัดอัตราศุลกากรท้ายพระราชกำหนดพิกัดอัตราศุลกากร พ.ศ. ๒๕๓๐ ซึ่งแก้ไขเพิ่มเติมโดยพระราชกำหนดพิกัดอัตราศุลกากร(ฉบับที่ ๖) พ.ศ. ๒๕๕๙ ที่นำเข้าคลังสินค้าทัณฑ์บนหรือเขตปลอดอากรตามกฎหมายว่าด้วยศุลกากรหรือเขตประกอบการเสรีตามกฎหมายว่าด้วยการนิคมอุตสาหกรรมแห่งประเทศไทยแล้วนำออกไปแสดงในงานแสดงสินค้าอัญมณีและเครื่องประดับไทยที่จัดโดยกรมส่งเสริมการค้าระหว่างประเทศกระทรวงพาณิชย์หรือหน่วยงานที่ได้รับมอบหมายเป็นหนังสือจากกรมส่งเสริมการค้าระหว่างประเทศกระทรวงพาณิชย์ และของนั้นได้จำหน่ายในงานแสดงสินค้าดังกล่าว ให้ได้รับการยกเว้นอากรข้อ๓ ผู้นำของเข้าต้องปฏิบัติตามพิธีการที่อธิบดีประกาศกำหนดข้อ๔ ประกาศนี้ให้ใช้บังคับตั้งแต่วันที่ ๑๓พฤศจิกายน พ.ศ. ๒๕๖๐ เป็นต้นไปประกาศ ณ วันที่ ๑๐พฤศจิกายน พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลังภวรรณตรี/จัดทำ๑๕ พฤศจิกายน๒๕๖๐พัชรภรณ์/ตรวจ๑๕ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๗๔ ง/หน้า ๕๕ (เล่มที่๑)/๑๐ พฤศจิกายน๒๕๖๐
คำพิพากษาศาลฎีกาที่ 63255หลักกฎหมาย: โจทก์ฟ้องขับไล่จำเลยออกจากอสังหาริมทรัพย์แม้จำเลยจะให้การต่อสู้ว่า ที่ดินพิพาทเป็นที่สาธารณสมบัติของแผ่นดินไม่ใช่ของโจทก์ ก็ถือไม่ได้ว่าจำเลยได้ให้การยกข้อต่อสู้เป็นข้อพิพาทด้วยกรรมสิทธิ์ในอสังหาริมทรัพย์ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 964 - 967/2520นางเยื้อน มั่นสุทธิโจทก์นายนพชัย วิเศกสรรจำเลย ป.วิ.พ. ม. 248โจทก์ฟ้องขับไล่จำเลยออกจากอสังหาริมทรัพย์แม้จำเลยจะให้การต่อสู้ว่า ที่ดินพิพาทเป็นที่สาธารณสมบัติของแผ่นดินไม่ใช่ของโจทก์ ก็ถือไม่ได้ว่าจำเลยได้ให้การยกข้อต่อสู้เป็นข้อพิพาทด้วยกรรมสิทธิ์ในอสังหาริมทรัพย์(ยงยุทธ เลอลภ-สมชัย ทรัพยวณิช-ประเสริฐ วราภรณ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 964 - 967/2520นางเยื้อน มั่นสุทธิโจทก์นายนพชัย วิเศกสรรจำเลย ป.วิ.พ. ม. 248โจทก์ฟ้องขับไล่จำเลยออกจากอสังหาริมทรัพย์แม้จำเลยจะให้การต่อสู้ว่า ที่ดินพิพาทเป็นที่สาธารณสมบัติของแผ่นดินไม่ใช่ของโจทก์ ก็ถือไม่ได้ว่าจำเลยได้ให้การยกข้อต่อสู้เป็นข้อพิพาทด้วยกรรมสิทธิ์ในอสังหาริมทรัพย์(ยงยุทธ เลอลภ-สมชัย ทรัพยวณิช-ประเสริฐ วราภรณ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงการคลังประกาศกระทรวงการคลังเรื่อง การชดใช้เงินส่วนต่างของอัตราดอกเบี้ยเงินกู้ที่ได้รับตามพระราชกฤษฎีกาสวัสดิการเงินกู้เพื่อที่อยู่อาศัยพ.ศ. ๒๕๓๕ กับอัตราดอกเบี้ยเงินกู้ปกติคืนให้แก่ทางราชการของเจ้าหน้าที่องค์การมหาชนองค์กรของรัฐที่เป็นอิสระไม่เป็นส่วนราชการแต่อยู่ในกำกับดูแลของรัฐพนักงานมหาวิทยาลัยและหน่วยงานที่ยังคงมีสถานะเป็นส่วนราชการ[๑] เพื่อให้การดำเนินการตามแผนแม่บทแห่งการปฏิรูประบบราชการเรื่อง การปรับปรุงบทบาทภารกิจและขนาดของหน่วยงานของรัฐ และการจัดตั้งองค์กรอิสระตามรัฐธรรมนูญแห่งราชอาณาจักรไทยบรรลุผลตามวัตถุประสงค์ อาศัยอำนาจตามความในมาตรา ๑๔ แห่งพระราชกฤษฎีกาสวัสดิการเงินกู้เพื่อที่อยู่อาศัยพ.ศ. ๒๕๓๕ รัฐมนตรีว่าการกระทรวงการคลังโดยความเห็นชอบของคณะรัฐมนตรีจึงกำหนดหลักเกณฑ์การชดใช้เงินส่วนต่างของอัตราดอกเบี้ยเงินกู้ที่ได้รับตามพระราชกฤษฎีกาสวัสดิการเงินกู้เพื่อที่อยู่อาศัยพ.ศ. ๒๕๓๕ กับอัตราดอกเบี้ยเงินกู้ปกติคืนให้แก่ทางราชการ กรณีข้าราชการและลูกจ้างประจำที่เปลี่ยนสถานภาพเป็นเจ้าหน้าที่องค์การมหาชน องค์กรของรัฐที่เป็นอิสระไม่เป็นส่วนราชการแต่อยู่ในกำกับดูแลของรัฐ พนักงานมหาวิทยาลัยและหน่วยงานที่ยังคงมีสถานะเป็นส่วนราชการไว้ดังนี้๑. ให้ผู้กู้เงินซึ่งออกจากราชการและเปลี่ยนสถานภาพไปเป็นเจ้าหน้าที่องค์การมหาชนองค์กรของรัฐที่เป็นอิสระไม่เป็นส่วนราชการแต่อยู่ในกำกับดูแลของรัฐ พนักงานมหาวิทยาลัยและหน่วยงานที่ยังคงมีสถานะเป็นส่วนราชการได้รับยกเว้นการชดใช้เงินส่วนต่างของอัตราดอกเบี้ยเงินกู้ที่ได้รับตามพระราชกฤษฎีกาสวัสดิการเงินกู้เพื่อที่อยู่อาศัยพ.ศ. ๒๕๓๕ กับอัตราดอกเบี้ยเงินกู้ปกติคืนให้แก่ทางราชการและให้มีสิทธิชำระดอกเบี้ยเงินกู้ในอัตราเดิมที่กำหนดไว้ในสัญญากู้เงินต่อไป๒. หลักเกณฑ์ตามข้อ ๑ ให้มีผลใช้บังคับเฉพาะกับข้าราชการลูกจ้างประจำ ที่ได้ใช้สิทธิกู้เงินตามโครงการสวัสดิการเงินกู้เพื่อที่อยู่อาศัยอยู่เดิมก่อนเปลี่ยนสถานภาพไปเป็นเจ้าหน้าที่องค์การมหาชน องค์กรของรัฐที่เป็นอิสระไม่เป็นส่วนราชการแต่อยู่ในกำกับดูแลของรัฐพนักงานมหาวิทยาลัย และหน่วยงานที่ยังคงมีสถานะเป็นส่วนราชการเท่านั้น๓. ข้าราชการ ลูกจ้างประจำจะได้รับสิทธิประโยชน์ดังกล่าวตั้งแต่วันที่เปลี่ยนสถานภาพเป็นเจ้าหน้าที่องค์การมหาชนองค์กรของรัฐที่เป็นอิสระไม่เป็นส่วนราชการแต่อยู่ในกำกับดูแลของรัฐ พนักงานมหาวิทยาลัยและหน่วยงานที่ยังคงมีสถานะเป็นส่วนราชการแล้วแต่กรณีประกาศ ณ วันที่ ๒๕ พฤษภาคม พ.ศ. ๒๕๔๕สมคิด จาตุศรีพิทักษ์รัฐมนตรีว่าการกระทรวงการคลังธิดาวรรณ/แก้ไข๒๗ พฤศจิกายน ๒๕๔๕จุฑามาศ/ปรับปรุง๓๐ มิถุนายน ๒๕๕๘[๑] ราชกิจจานุเบกษาเล่ม ๑๑๙/ตอนพิเศษ ๕๖ ง/หน้า ๑๑/๒๖ มิถุนายน ๒๕๔๕
ประกาศคณะกรรมการมาตรฐานสินค้าเกษตรและอาหารแห่งชาติประกาศคณะกรรมการมาตรฐานสินค้าเกษตรและอาหารแห่งชาติเรื่องกำหนดมาตรฐานสินค้าเกษตรและอาหารแห่งชาติ : หอมแดงพ.ศ.๒๕๕๑[๑] ด้วยคณะกรรมการมาตรฐานสินค้าเกษตรและอาหารแห่งชาติในการประชุมครั้งที่ ๑/๒๕๕๑ เมื่อวันที่ ๑๑ สิงหาคม ๒๕๕๑มีมติเห็นชอบให้กำหนดมาตรฐานสินค้าเกษตรและอาหารแห่งชาติ เรื่อง หอมแดงเพื่อพัฒนาการผลิตสินค้าเกษตรและอาหารที่ปลอดภัยและได้มาตรฐานดังนั้นอาศัยอำนาจของคณะกรรมการมาตรฐานสินค้าเกษตรและอาหารแห่งชาติซึ่งแต่งตั้งโดยมติคณะรัฐมนตรี เมื่อวันที่ ๕ สิงหาคม ๒๕๕๑จึงออกประกาศกำหนดมาตรฐานสินค้าเกษตรและอาหารแห่งชาติ เรื่อง หอมแดงไว้ใช้เป็นมาตรฐานสมัครใจ ดังมีรายละเอียดแนบท้ายประกาศนี้ประกาศณ วันที่ ๑๔ สิงหาคม พ.ศ. ๒๕๕๑สมศักดิ์ปริศนานันทกุลรัฐมนตรีว่าการกระทรวงเกษตรและสหกรณ์ประธานคณะกรรมการมาตรฐานสินค้าเกษตรและอาหารแห่งชาติ[เอกสารแนบท้าย]๑. มาตรฐานสินค้าเกษตรและอาหารแห่งชาติหอมแดง(มกอช. 1509-2551)(ดูข้อมูลจากภาพกฎหมาย)ปริยานุช/ผู้จัดทำ๒๑สิงหาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๓๙ ง/หน้า ๓/๑๘ สิงหาคม ๒๕๕๑
กฎกระทรวงมหาดไทยกฎกระทรวงมหาดไทยออกตามความในพระราชบัญญัติการทะเบียนคนต่างด้าวพุทธศักราช ๒๔๗๙และพระราชบัญญัติการทะเบียนคนต่างด้าว(ฉบับที่ ๓) พุทธศักราช ๒๔๘๑[๑] อาศัยอำนาจตามความในมาตรา๑๘ แห่งพระราชบัญญัติการทะเบียนคนต่างด้าว พุทธศักราช ๒๔๗๙ และมาตรา ๗แห่งพระราชบัญญัติการทะเบียนคนต่างด้าว (ฉบับที่ ๓) พุทธศักราช ๒๔๘๑รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ๑ ให้ยกเลิกความในข้อ ๗แห่งกฎกระทรวงมหาดไทย ออกตามความในพระราชบัญญัติการทะเบียนคนต่างด้าว พุทธศักราช๒๔๗๙ และให้ใช้ความต่อไปนี้แทนข้อ ๗ รูปถ่ายของคนต่างด้าวที่จะต้องส่งตามความในมาตรา๘ แห่งพระราชบัญญัติการทะเบียนคนต่างด้าว พุทธศักราช ๒๔๗๙ซึ่งได้แก้ไขโดยพระราชบัญญัติการทะเบียนคนต่างด้าว (ฉบับที่ ๓) พุทธศักราช ๒๔๘๑นั้น ต้องเป็นรูปถ่ายครึ่งตัว หน้าตรง ไม่สวมหมวกเห็นได้ชัดเจนเหมือนตัวจริงขณะนั้นและให้มีขนาดกว้าง ๔ เซนติเมตร ยาว ๖ เซนติเมตร ๓ รูปข้อ๒ ใบสำคัญประจำตัวนั้น กำหนดอายุเป็น๒ ชนิด ดังนี้(ก)ชนิดที่หนึ่ง ใช้ได้หนึ่งปี(ข)ชนิดที่สอง ใช้ได้ห้าปีทั้งนี้นับแต่วันที่ออกใบสำคัญประจำตัวให้ข้อ๓ ผู้ร้องขอรับใบสำคัญประจำตัวจะขอรับใบสำคัญประจำตัวชนิดหนึ่งชนิดใดตามที่กล่าวในข้อ ๒ แห่งกฎนี้ก็ได้ข้อ๔ ให้เรียกเก็บค่าธรรมเนียมการออกใบสำคัญประจำตัวดังนี้(ก)ชนิดที่หนึ่ง เป็นเงินสี่บาท(ข)ชนิดที่สอง เป็นเงินสิบหกบาทให้ผู้ร้องขอรับใบสำคัญประจำตัวเสียค่าธรรมเนียมโดยปิดแสตมป์อากรดวงละสี่บาทที่ใบสำคัญประจำตัวในหน้าซึ่งกำหนดไว้สำหรับปิดรูปถ่ายในเวลาที่พนักงานเจ้าหน้าที่ออกให้และต้องให้พนักงานเจ้าหน้าที่ประทับตราฆ่าแสตมป์อากรและลงวันเดือนปีในเวลานั้นข้อ๕ การขอต่ออายุใบสำคัญประจำตัวจะขอต่ออายุเป็นใบสำคัญประจำตัวชนิดหนึ่งชนิดใดตามที่กล่าวในข้อ ๒ แห่งกฎนี้ก็ได้ข้อ๖ การต่ออายุใบสำคัญประจำตัวให้เรียกเก็บค่าธรรมเนียมตามชนิดใบสำคัญประจำตัวที่ขอต่ออายุและการเสียค่าธรรมเนียมให้ปฏิบัติตามความในข้อ ๔ แห่งกฎนี้ข้อ๗ใบสำคัญประจำตัวซึ่งได้ออกให้ก่อนวันใช้พระราชบัญญัติการทะเบียนคนต่างด้าว(ฉบับที่ ๓) พุทธศักราช ๒๔๘๑ หรือซึ่งยังมิได้กำหนดอายุตามกฎกระทรวงนี้ให้มีอายุใช้ได้ต่อไปอีกหกสิบวัน นับแต่วันประกาศใช้กฎกระทรวงนี้ใบสำคัญประจำตัวที่กล่าวนี้เมื่อหมดอายุจะต้องขอต่ออายุใหม่ และในกรณีเช่นนี้ให้นำความในข้อ ๔ ข้อ ๕ และ ข้อ๖ แห่งกฎนี้มาใช้บังคับข้อ๘ การขอต่ออายุใบสำคัญประจำตัวให้ทำตามแบบ ท.ต. ๘ ท้ายกฎนี้ข้อ๙ การออกใบสำคัญประจำตัวใหม่แทนใบที่สูญหายนั้นให้เรียกเก็บค่าธรรมเนียมหนึ่งบาท และการเสียค่าธรรมเนียมให้ปฏิบัติตามความในข้อ ๔แห่งกฎนี้โดยอนุโลมกฎให้ไว้ ณ วันที่๒๐ เมษายน พุทธศักราช ๒๔๘๒พิบูลสงครามรัฐมนตรีว่าการกระทรวงมหาดไทย[เอกสารแนบท้าย]๑.คำร้องขอต่ออายุใบสำคัญประจำตัว (แบบ ท.ต. ๘)(ดูข้อมูลจากภาพกฎหมาย)ดลธี/ผู้จัดทำ๖ มกราคม ๒๕๕๔เอกฤทธิ์/ผู้ตรวจ๑๗ มกราคม ๒๕๕๔[๑] ราชกิจจานุเบกษา เล่ม ๕๖/-/หน้า ๔๖๒/๒๔ เมษายน ๒๔๘๒
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดทางน้ำชลประทานตามพระราชบัญญัติการชลประทานหลวง พุทธศักราช ๒๔๘๕(ฉบับที่๙/๒๕๕๖)[๑] อาศัยอำนาจตามความในมาตรา ๕ แห่งพระราชบัญญัติการชลประทานหลวงพุทธศักราช ๒๔๘๕ รัฐมนตรีว่าการกระทรวงเกษตรและสหกรณ์ กำหนดให้ทางน้ำในเขตโครงการส่งน้ำและบำรุงรักษาปราณบุรีเป็นทางน้ำชลประทานประเภท ๑ จำนวน ๓ ทางน้ำกำหนดให้ทางน้ำในเขตโครงการชลประทานปทุมธานี เป็นทางน้ำชลประทานประเภท ๒ จำนวน ๑ทางน้ำ กำหนดให้ทางน้ำในเขตโครงการชลประทานระยอง เป็นทางน้ำชลประทานประเภท ๔ จำนวน๑ ทางน้ำ กำหนดให้ทางน้ำในเขตโครงการส่งน้ำและบำรุงรักษาท่าเชียดเป็นทางน้ำชลประทานประเภท ๔ จำนวน ๑ ทางน้ำ และกำหนดให้ทางน้ำในเขตโครงการชลประทานกระบี่เป็นทางน้ำชลประทานประเภท ๔ จำนวน ๔ ทางน้ำ รวมจำนวนทางน้ำ ๑๐ ทางน้ำตามบัญชีและแผนที่แนบท้ายประกาศประกาศณ วันที่ ๒๐ สิงหาคม พ.ศ. ๒๕๕๖ยุคล ลิ้มแหลมทองรัฐมนตรีว่าการกระทรวงเกษตรและสหกรณ์[เอกสารแนบท้าย]๑. บัญชีทางน้ำชลประทานโครงการส่งน้ำและบำรุงรักษาปราณบุรี(แนบท้ายประกาศกระทรวงเกษตรและสหกรณ์ ฉบับที่ ๙/๒๕๕๖)๒. บัญชีทางน้ำชลประทานโครงการชลประทานปทุมธานี(แนบท้ายประกาศกระทรวงเกษตรและสหกรณ์ ฉบับที่ ๙/๒๕๕๖)๓. บัญชีทางน้ำชลประทานโครงการชลประทานระยอง(แนบท้ายประกาศกระทรวงเกษตรและสหกรณ์ ฉบับที่ ๙/๒๕๕๖)๔. บัญชีทางน้ำชลประทานโครงการส่งน้ำและบำรุงรักษาท่าเชียด(แนบท้ายประกาศกระทรวงเกษตรและสหกรณ์ ฉบับที่ ๙/๒๕๕๖)๕. แผนที่อ่างเก็บน้ำคลองหัวช้างอันเนื่องมาจากพระราชดำริ๖. บัญชีทางน้ำชลประทานโครงการชลประทานกระบี่(แนบท้ายประกาศกระทรวงเกษตรและสหกรณ์ ฉบับที่ ๙/๒๕๕๖๗. แผนที่อ่างเก็บน้ำห้วยน้ำเขียว๘. แผนที่อ่างเก็บน้ำห้วยลึก๙. แผนที่อ่างเก็บน้ำคลองหยาแผนที่อ่างเก็บน้ำบางกำปรัด(ดูข้อมูลจากภาพกฎหมาย)ปริยานุช/ผู้จัดทำ๙ ตุลาคม ๒๕๕๖โชติกานต์/ผู้ตรวจ๑๕ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๒๙ ง/หน้า ๑๓/๓ ตุลาคม ๒๕๕๖
คำพิพากษาศาลฎีกาที่ 64204หลักกฎหมาย: ศาลชั้นต้นและศาลอุทธรณ์พิพากษาให้ยกฟ้องโจทก์ โดยวินิจฉัยว่า การที่จำเลยที่ 2 เขียนกรอกรายการลงในเช็คพิพาทที่จำเลยที่ 1 ลงลายมือชื่อเป็นผู้สั่งจ่ายเป็นการปฏิบัติหน้าที่ของลูกจ้างตามปกติ ฟังไม่ได้ว่าจำเลยที่2 ร่วมกับจำเลยที่ 1 กระทำความผิด เป็นการยกฟ้องโจทก์โดยอาศัยข้อเท็จจริง ต้องห้ามมิให้คู่ความฎีกาตามประมวลกฎหมายวิธีพิจารณาความอาญา มาตรา 220 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1126/2525นางสาวนิรมล ลาภนิธิพรโจทก์นายอุดม หรือนายธวัชชัย ภัทรสกุล กับพวกจำเลย ป.วิ.อ. ม. 220ศาลชั้นต้นและศาลอุทธรณ์พิพากษาให้ยกฟ้องโจทก์ โดยวินิจฉัยว่า การที่จำเลยที่ 2 เขียนกรอกรายการลงในเช็คพิพาทที่จำเลยที่ 1 ลงลายมือชื่อเป็นผู้สั่งจ่ายเป็นการปฏิบัติหน้าที่ของลูกจ้างตามปกติ ฟังไม่ได้ว่าจำเลยที่2 ร่วมกับจำเลยที่ 1 กระทำความผิด เป็นการยกฟ้องโจทก์โดยอาศัยข้อเท็จจริง ต้องห้ามมิให้คู่ความฎีกาตามประมวลกฎหมายวิธีพิจารณาความอาญา มาตรา 220(อุดม บรรลือสินธุ์-พินิจ สังขนันท์-ประสาท บุณยรังษี)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1126/2525นางสาวนิรมล ลาภนิธิพรโจทก์นายอุดม หรือนายธวัชชัย ภัทรสกุล กับพวกจำเลย ป.วิ.อ. ม. 220ศาลชั้นต้นและศาลอุทธรณ์พิพากษาให้ยกฟ้องโจทก์ โดยวินิจฉัยว่า การที่จำเลยที่ 2 เขียนกรอกรายการลงในเช็คพิพาทที่จำเลยที่ 1 ลงลายมือชื่อเป็นผู้สั่งจ่ายเป็นการปฏิบัติหน้าที่ของลูกจ้างตามปกติ ฟังไม่ได้ว่าจำเลยที่2 ร่วมกับจำเลยที่ 1 กระทำความผิด เป็นการยกฟ้องโจทก์โดยอาศัยข้อเท็จจริง ต้องห้ามมิให้คู่ความฎีกาตามประมวลกฎหมายวิธีพิจารณาความอาญา มาตรา 220(อุดม บรรลือสินธุ์-พินิจ สังขนันท์-ประสาท บุณยรังษี)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศสำนักงานคณะกรรมการกิจการกระจายเสียง กิจการโทรทัศน์ประกาศสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องเครื่องโทรคมนาคมและอุปกรณ์ที่ผ่านการตรวจสอบและรับรองมาตรฐานฉบับที่(๓/๒๕๖๐)[๑] สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ ขอประกาศให้ทราบว่าในระหว่างวันที่ ๑ มีนาคม ๒๕๖๐ ถึง๓๑ มีนาคม ๒๕๖๐ มีเครื่องโทรคมนาคมและอุปกรณ์ที่ผ่านการตรวจสอบและรับรองมาตรฐานตามระเบียบคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ ว่าด้วยการรับตรวจสอบและรับรองมาตรฐานของเครื่องโทรคมนาคมและอุปกรณ์โดยสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ ปรากฏตามรายการที่แนบท้ายประกาศนี้จึงประกาศมาให้ทราบโดยทั่วกันประกาศณ วันที่ ๗ สิงหาคม พ.ศ. ๒๕๖๐ฐากร ตัณฑสิทธิ์เลขาธิการกสทช.[เอกสารแนบท้าย]๑. รายการเครื่องโทรคมนาคมและอุปกรณ์ที่ผ่านการรับรองมาตรฐานระหว่าง วันที่ ๑ มีนาคม ๒๕๖๐ ถึง วันที่ ๓๑ มีนาคม ๒๕๖๐๒.รายการเครื่องโทรคมนาคมและอุปกรณ์ที่ผ่านการจดทะเบียน ระหว่าง วันที่ ๑มีนาคม ๒๕๖๐ ถึง วันที่ ๓๑ มีนาคม ๒๕๖๐(ดูข้อมูลจากภาพกฎหมาย)พิมพ์มาดา/อัญชลี/จัดทำ๒๕ กันยายน๒๕๖๐นุสรา/ตรวจ๒๖ กันยายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๗๕ ง/หน้า ๕๐/๒๑ กันยายน ๒๕๖๐
ประกาศคณะกรรมการกํากับตลาดทุนที่ ทธ. 1/2555เรื่อง หลักเกณฑ์ เงื่อนไข และวิธีการในการลงทุนหรือ แสวงหาประโยชน์เพื่อกองทุนรวมหุ้นระยะยาว\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับกับการลงทุนหรือแสวงหาประโยชน์เพื่อกองทุนรวมหุ้นระยะยาวของบริษัทจัดการกองทุนรวมข้อ ๒ ในประกาศนี้ คําว่า "สัญญาซื้อขายล่วงหน้า" และ "ตราสารที่มีลักษณะของสัญญาซื้อขายล่วงหน้าแฝง" และ "ค่าเดลต้า" ให้มีความหมายเช่นเดียวกับบทนิยามของคําดังกล่าวตามที่กําหนดไว้ในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการลงทุนและการมีไว้เพื่อเป็นทรัพย์สินของกองทุน "การลงทุนหรือแสวงหาประโยชน์" หมายความว่า การลงทุนหรือแสวงหาประโยชน์จากหลักทรัพย์ สัญญาซื้อขายล่วงหน้า ทรัพย์สินอื่น การขายหลักทรัพย์โดยที่ยังไม่มีหลักทรัพย์นั้นอยู่ในครอบครอง หรือการหาดอกผลหรือแสวงหาผลประโยชน์โดยวิธีอื่น "กองทุนรวมหุ้นระยะยาว" หมายความว่า กองทุนรวมหุ้นระยะยาวตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการจัดตั้งกองทุนรวมและการเข้าทําสัญญารับจัดการกองทุนส่วนบุคคล "บริษัทจัดการกองทุนรวม" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม "บริษัทจดทะเบียน" หมายความว่า บริษัทที่มีหุ้นที่ได้รับการจดทะเบียนหรือได้รับอนุญาตให้ทําการซื้อขายได้ในตลาดหลักทรัพย์แห่งประเทศไทย ข้อ ๓ ให้บริษัทจัดการกองทุนรวมจัดการลงทุนหรือแสวงหาประโยชน์เพื่อกองทุนรวมหุ้นระยะยาวตามหลักเกณฑ์เกี่ยวกับการจัดการลงทุนเพื่อเป็นทรัพย์สินของกองทุนรวมที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการลงทุนและการมีไว้เพื่อเป็นทรัพย์สินของกองทุน การลงทุนหรือแสวงหาประโยชน์ตามวรรคหนึ่งต้องไม่ทําให้ฐานะการลงทุนสุทธิของกองทุนรวมในหุ้นสามัญของบริษัทจดทะเบียนมีมูลค่าต่ํากว่าร้อยละหกสิบห้าของมูลค่าทรัพย์สินสุทธิโดยเฉลี่ยรอบปีบัญชีของกองทุนรวมนั้น ฐานะการลงทุนสุทธิตามวรรคสองให้คํานวณจากผลรวมของมูลค่าการลงทุนในหุ้นสามัญของบริษัทจดทะเบียนทั้งหมด หักด้วยผลรวมของการลงทุนหรือมีไว้ซึ่งสัญญาซื้อขายล่วงหน้าหรือตราสารที่มีลักษณะของสัญญาซื้อขายล่วงหน้าแฝงที่ลดความเสี่ยงจากการลงทุนในหุ้นสามัญของบริษัทจดทะเบียน ทั้งนี้ การลงทุนหรือมีไว้ซึ่งสัญญาซื้อขายล่วงหน้าหรือตราสารที่มีลักษณะของสัญญาซื้อขายล่วงหน้าแฝงตามวรรคสาม ให้คํานวณตามขนาดของสัญญาหรือตราสารนั้น (notional amount)เว้นแต่ในกรณีที่เป็นสัญญาออปชัน ให้คํานวณตามขนาดของสัญญาคูณกับค่าเดลต้าของสัญญาออปชันแทนข้อ ๔ ให้กองทุนรวมหุ้นระยะยาวที่ได้รับอนุมัติให้จัดตั้งก่อนประกาศนี้มีผลใช้บังคับโดยโครงการจัดการกองทุนรวมนั้นไม่เป็นไปตามหลักเกณฑ์ที่กําหนดในข้อ 3 ยังคงสามารถจัดการลงทุนหรือแสวงหาประโยชน์ตามโครงการดังกล่าวต่อไปได้แต่จะเสนอขายหน่วยลงทุนของกองทุนรวมนั้นเพิ่มเติมได้ต่อเมื่อได้จัดการลงทุนหรือแก้ไขโครงการจัดการกองทุนรวมให้เป็นไปตามหลักเกณฑ์ที่กําหนดในข้อ 3 แล้วข้อ ๕ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2555 เป็นต้นไปผู้มีอํานาจลงนาม - ประกาศ ณ วันที่ 12 มกราคม พ.ศ. 2555 (นายวรพล โสคติยานุรักษ์)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน
ประกาศคณะกรรมการบริหารกองทุนความปลอดภัย อาชีวอนามัยประกาศคณะกรรมการบริหารกองทุนความปลอดภัยอาชีวอนามัยและสภาพแวดล้อมในการทำงานเรื่องหลักเกณฑ์และเงื่อนไขการจัดสรรเงินกองทุนความปลอดภัยอาชีวอนามัย และสภาพแวดล้อมในการทำงาน อาศัยอำนาจตามความในข้อ ๖ วรรคสองแห่งระเบียบคณะกรรมการบริหารกองทุนความปลอดภัย อาชีวอนามัยและสภาพแวดล้อมในการทำงาน ว่าด้วยหลักเกณฑ์ วิธีการและเงื่อนไขการให้เงินช่วยเหลือและเงินอุดหนุน การขอเงินช่วยเหลือและเงินอุดหนุนการอนุมัติเงินทดรองจ่าย การขอเงินทดรองจ่ายการให้กู้ยืมเงิน และการชำระเงินคืนแก่กองทุนความปลอดภัย อาชีวอนามัย และสภาพแวดล้อมในการทำงาน พ.ศ. ๒๕๕๖คณะกรรมการบริหารกองทุนความปลอดภัย อาชีวอนามัย และสภาพแวดล้อมในการทำงานจึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการบริหารกองทุนความปลอดภัย อาชีวอนามัย และสภาพแวดล้อมในการทำงานเรื่อง หลักเกณฑ์และเงื่อนไขการจัดสรรเงินกองทุนความปลอดภัย อาชีวอนามัยและสภาพแวดล้อมในการทำงานข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้พระราชบัญญัติ หมายความว่าพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. ๒๕๕๔กองทุน หมายความว่ากองทุนความปลอดภัย อาชีวอนามัย และสภาพแวดล้อมในการทำงานข้อ ๔ การจัดสรรเงินกองทุนให้เป็นไปตามหลักเกณฑ์และเงื่อนไขดังต่อไปนี้(๑) ให้จัดสรรเงินจากกองทุนเพื่อจ่ายเป็นเงินช่วยเหลือและเงินอุดหนุนตามมาตรา ๔๖ (๔) แห่งพระราชบัญญัติ จ่ายเป็นเงินให้กู้ยืม ตามมาตรา ๔๖ (๕)แห่งพระราชบัญญัติ และจ่ายเป็นเงินทดรองจ่าย ตามมาตรา ๔๖ (๖) แห่งพระราชบัญญัติได้ไม่เกินร้อยละแปดสิบของเงินกองทุนในแต่ละปี(๒)ให้จัดสรรเงินดอกผลของกองทุนเพื่อจ่ายเป็นเงินช่วยเหลือและเงินอุดหนุน ตามมาตรา ๔๖(๑) (๒) และ (๓) แห่งพระราชบัญญัติได้ไม่เกินร้อยละเจ็ดสิบห้าของเงินดอกผลของกองทุนต่อปีข้อ ๕ ให้อธิบดีกรมสวัสดิการและคุ้มครองแรงงานรักษาการตามประกาศนี้ประกาศณ วันที่ ๓ กันยายน พ.ศ. ๒๕๕๖อาทิตย์อิสโมอธิบดีกรมสวัสดิการและคุ้มครองแรงงานประธานกรรมการบริหารกองทุนความปลอดภัยอาชีวอนามัย และสภาพแวดล้อมในการทำงานปริยานุช/ผู้จัดทำ๑๖ กันยายน๒๕๕๖อุษมล/ผู้ตรวจ๑๘ กันยายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๑๖ ง/หน้า ๒๗/๑๒ กันยายน ๒๕๕๖
คำพิพากษาศาลฎีกาที่ 523/2477หลักกฎหมาย: ปล่อยจำเลย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 523/2477 อาชญา ม. 249ปล่อยจำเลย()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 523/2477 อาชญา ม. 249ปล่อยจำเลย()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎกระทรวงมหาดไทยกฎกระทรวงมหาดไทยออกตามความในพระราชบัญญัติควบคุมการเรี่ยไรพุทธศักราช ๒๔๘๐[๑] อาศัยอำนาจตามความในมาตรา๑๔ แห่งพระราชบัญญัติควบคุมการเรี่ยไร พุทธศักราช ๒๔๘๐รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ข้อ๑[๒] (ก) ในจังหวัดพระนครและธนบุรี ให้ผู้บังคับการกองสอบสวนกลางหรือผู้รักษาการแทน เป็นพนักงานเจ้าหน้าที่(ข)ในจังหวัดอื่น นอกจากจังหวัดพระนครและธนบุรี ให้นายอำเภอท้องที่หรือผู้รักษาการแทนเป็นพนักงานเจ้าหน้าที่ข้อ ๒ผู้ใดประสงค์จะขออนุญาตทำการเรี่ยไร ให้ยื่นคำขอตามแบบ ร.๑ ท้ายกฎนี้ต่อพนักงานเจ้าหน้าที่ในท้องที่ที่จะทำการเรี่ยไรนั้นข้อ ๓ผู้ใดประสงค์จะขออนุญาตเป็นผู้เรี่ยไร ให้ยื่นคำขอตามแบบ ร.๒ ท้ายกฎนี้พร้อมด้วยรูปถ่ายหน้าตรง, ครึ่งตัว, ไม่สวมหมวก ขนาด ๖ × ๔เซนติเมตร ๒ รูป และคำรับรองของผู้รับอนุญาตทำการเรี่ยไรนั้นต่อพนักงานเจ้าหน้าที่ในท้องที่ที่จะทำการเรี่ยไรนั้นข้อ ๔ในการขออนุญาตทำการเรี่ยไรโดยโฆษณาด้วยสิ่งพิมพ์ วิทยุกระจายเสียงหรือเครื่องเปล่งเสียงให้ผู้ขออนุญาตทำการเรี่ยไรเสนอข้อความซึ่งจะนำออกโฆษณาต่อพนักงานเจ้าหน้าที่พร้อมด้วยคำขอที่ยื่นอย่างละสองชุดหากคำโฆษณานั้นเป็นภาษาต่างประเทศให้เสนอคำแปลเป็นภาษาไทยพร้อมด้วยคำรับรองของผู้ขออนุญาตข้อ ๕สิ่งพิมพ์ซึ่งพนักงานเจ้าหน้าที่อนุญาตให้นำออกโฆษณาเพื่อการเรี่ยไรต้องมีตราอนุญาตของพนักงานเจ้าหน้าที่ประทับบนสิ่งพิมพ์นั้น ๆข้อ ๖ใบอนุญาตการเรี่ยไร ให้ออกตามแบบ ร.๓ ท้ายกฎนี้ใบอนุญาตผู้เรี่ยไรให้ออกตามแบบ ร.๔ ท้ายกฎนี้ใบอนุญาตแต่ละฉบับพนักงานเจ้าหน้าที่จะออกให้โดยมีอายุเกินกว่าสิบห้าวันไม่ได้ข้อ ๗ใบอนุญาตตามความในข้อ ๖ สิ้นอายุลงเมื่อใดหากผู้รับอนุญาตประสงค์จะทำการเรี่ยไรต่อไปอีก ให้ยื่นคำร้องขอรับใบอนุญาตใหม่และให้พนักงานเจ้าหน้าที่ดำเนินการสอบสวนเสมือนหนึ่งเป็นการออกใบอนุญาตใหม่ข้อ ๘หนังสือแจ้งความของมูลนิธิอันต้องปฏิบัติตามความในมาตรา ๗ (๑)แห่งพระราชบัญญัติควบคุมการเรี่ยไร พุทธศักราช ๒๔๘๐ นั้นต้องปรากฏวัตถุประสงค์ของการเรี่ยไรโดยชัดแจ้ง และลงลายมือชื่อผู้จัดการของมูลนิธิพร้อมกับประทับตราของมูลนิธินั้นไว้ด้วยกฎให้ไว้ ณ วันที่๑๘ ธันวาคม พุทธศักราช ๒๔๘๐ธำรง นาวาสวัสดิ์รัฐมนตรีว่าการกระทรวงมหาดไทย[เอกสารแนบท้าย]๑.คำขออนุญาตทำการเรี่ยไร (แบบ ร. ๑)๒.คำขออนุญาตเป็นผู้เรี่ยไร (แบบ ร. ๒)๓.ใบอนุญาตการเรี่ยไร (แบบ ร. ๓)๔.ใบอนุญาตผู้เรี่ยไร (แบบ ร. ๔)(ดูข้อมูลจากภาพกฎหมาย)กฎกระทรวงมหาดไทยออกตามความในพระราชบัญญัติควบคุมการเรี่ยไรพุทธศักราช ๒๔๘๐ (ฉบับที่ ๒)[๓]อุกฤต/ผู้จัดทำ๓ พฤศจิกายน ๒๕๕๓เลิศศักดิ์/ผู้ตรวจ๑ กุมภาพันธ์ ๒๕๕๔[๑] ราชกิจจานุเบกษาเล่ม ๕๔/ตอนที่ -/หน้า ๑๔๕๘/๒๐ ธันวาคม ๒๔๘๐[๒] ข้อ ๑แก้ไขเพิ่มเติมโดยกฎกระทรวงมหาดไทยออกตามความในพระราชบัญญัติควบคุมการเรี่ยไรพุทธศักราช ๒๔๘๐ (ฉบับที่ ๒)[๓] ราชกิจจานุเบกษาเล่ม ๕๘/ตอนที่ -/หน้า ๑๒๐๘/๒๓ กันยายน ๒๔๘๔
ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กต ๑/๒๕๔๘เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้า[๑] อาศัยอำนาจตามความในมาตรา ๓๒ และมาตรา ๓๔แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๕ มาตรา๓๖ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับการซื้อขายสินค้าเกษตรล่วงหน้าจึงออกประกาศดังต่อไปนี้ข้อ ๑ในประกาศนี้สถาบันการเงิน หมายความว่า(๑)สถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน(๒) สถาบันการเงินที่มีกฎหมายเฉพาะจัดตั้งขึ้น(๓) สถาบันการเงินอื่นตามที่สำนักงานประกาศกำหนดข้อ ๒ตัวแทนซื้อขายล่วงหน้าต้องมีเงินฝากประจำในสถาบันการเงินไม่น้อยกว่าหนึ่งแสนบาทตลอดระยะเวลาของการเป็นตัวแทนซื้อขายล่วงหน้าข้อ ๓ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศณ วันที่ ๗ มีนาคม พ.ศ. ๒๕๔๘วัฒนาเมืองสุขรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๑๗๘/๒ มิถุนายน ๒๕๕๒